1 Winjuru wachni, un mond Samaria machwe ka dwesni ma Bashan,
un mon masando jochan, un muthago joma odhier,
kendo uwachone chwou niya,
2 Jehova Nyasaye Manyalo Gik Moko Duto osesingore niya,
"Ndalo biro chopo ma wasigu noywau gi olope kendo ngʼato ka ngʼato kuomu,
nochal mana ka rech ma olowu omako.
ka giluwo kodu kuonde momukore mag ohinga,
Jehova Nyasaye owacho.
4 "Dhiuru Bethel mondo utim richo;
kendo dhiuru Gilgal mondo umed timoe richo.
kendo keluru achiel kuom apar magu bangʼ higni adek ka higni adek.
5 Chiwuru makati moketie thowi kaka misango mar dwoko erokamano,
kendo landuru wach kusungoru,
un jo-Israel kuom chiwo mar hera,
Jehova Nyasaye Manyalo Gik Moko Duto owacho.
6 "Ne akelo kech e miechu duto,
kendo nubedo maonge chiemo,
Jehova Nyasaye owacho.
kane pod odongʼ dweche adek to piny chiek.
Ne amiyo koth ochwe e mier moko,
to ok e mier mamoko.
Ne ochwe e puothe moko,
to puothe mane ok ochweye, to ne wangʼ.
8 Ji ne wuotho awuotha e mier kamanyo pi modho,
kendo ne ok ginyal yudo pi moromogi,
Jehova Nyasaye owacho.
mi oketho chambu gi puotheu mag mzabibu.
Bonyo noketho puotheu mag ngʼowu kod mag zeituni,
mano e wach Jehova Nyasaye.
machal gi mane akelo ni jo-Misri.
kaachiel gi fareseu mag lweny.
Bende ne amiyo tik marach mar joma otho othingʼou e kuondeu mag bworo,
Jehova Nyasaye owacho.
11 "Ne atieko jomoko kuomu mana kaka ne atieko Sodom gi Gomora,
kendo ne uchalo mana gi yien moyudh kawangʼ e mach,
Jehova Nyasaye owacho.
12 "Kuom mano, ma e gima abiro timonu un jo-Israel,
to nikech abiro timonu kama,
bende ema nochweyo yamo,
onyiso dhano parone,
bende en ema oloko ler mar odiechiengʼ bedo mudho,
en e ruodh piny duto;
nyinge en Jehova Nyasaye, ma Nyasaye Maratego.
